Ani Obaajá Nyɔŋmɔ Yɛ Gbɛ ni Esumɔɔ ni Ajá Lɛ lɛ Nɔ\nKANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Armenia Armenia (West) Ateso Attié Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Blɔfo Bolivia Mumuii Awiemɔ Boulou Bété Cambodia Chavacano Chichewa Chin (Tiddim) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Cuban Sign Language Damara Dangme Douala Drehu Dusun Dutch Efik Estonia Ewe Fante Fiji Fon French Ga Guarani Guarani (Bolivia) Guerze Gun Guéré Haitian Creole Hausa Herero Hindi Hunsrik Iban Ibinda Igbo India Mumuii Awiemɔ Indonesia Ireland Javanese Jula Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lunda Luo Luvale Macua Malagasy Malayalam Malta Mambwe-Lungu Marathi Mauritia Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Nyungwe Nzema Okpe Oromo Otetela Pidgin (Cameroon) Pohnpei Portugal Portugal (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Romania Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sangir Sango Sena Sepedi Setswana Seychelles Creole Sidama Silozi Sinhala Spania Sranantongo Sunda Swahili Swati Tahiti Tajiki Talian Tamil Tandroy Thailand Thailand Mumuii Awiemɔ Tigrinya Tiv Tonga Tshwa Tsonga Turkey Twi Ukrain Umbundu Urdu Urhobo Uruund Vezo Vietnam Wallis Wolaita Yacouba Zande Zulu\nBIBLIA lɛ ni okaseɔ lɛ ehã ona akɛ mɛi pii ni kɛɔ akɛ amɛjáa Nyɔŋmɔ lɛ tsɔɔ tsɔɔmɔi ni Nyɔŋmɔ náaa he miishɛɛ loo amɛfeɔ nibii ni Nyɔŋmɔ sumɔɔɔ. (2 Korintobii 6:17) No hewɔ ni Yehowa efã wɔ akɛ wɔje amale jamɔ ni ji “Babilon Kpeteŋkpele” lɛ mli lɛ. (Kpojiemɔ 18:2, 4) Mɛni obaafee? Esa akɛ wɔteŋ mɔ fɛɛ mɔ akpɛ eyiŋ. No hewɔ lɛ, esa akɛ wɔteŋ mɔ fɛɛ mɔ abi ehe akɛ, ‘Ani miisumɔ majá Nyɔŋmɔ yɛ gbɛ ni esumɔɔ akɛ ajá lɛ lɛ nɔ? Aloo miisumɔ maya nɔ majá lɛ yɛ gbɛ ni mijáa lɛ bianɛ lɛ nɔ?’\n3 Mɛi komɛi tsɔɔ amagai loo mfonirii loo gbatsui ni amɛfee yɛ amɛshĩai lɛ anɔ amɛjáa Nyɔŋmɔ. Kɛ́ nakai bo hu ofeɔ lɛ, ekolɛ obaanu he akɛ, kɛ́ oojá Nyɔŋmɔ ni nibii nɛɛ fataaa he lɛ, ejaaa loo ebaawa kɛhã bo po akɛ obaafee nakai ni nibii nɛɛ fataaa he. Shi kaimɔ akɛ, Yehowa ji mɔ ni esa akɛ etsɔɔ wɔ bɔ ni wɔjá lɛ wɔhã. Ni Biblia lɛ ehã wɔna faŋŋ akɛ, Yehowa sumɔɔɔ ni wɔtsɔɔ amagai loo mfonirii anɔ wɔjáa lɛ.—Kanemɔ 2 Mose 20:4, 5; Lala 115:4-8; Yesaia 42:8; 1 Yohane 5:21.\n4 Mɛi komɛi fiteɔ amɛhewalɛ kɛ be babaoo kɛfeɔ nibii ni amɛsusuɔ akɛ amɛwekumɛi ni egboi lɛ baaná he miishɛɛ. Mɛi komɛi po jáa amɛwekumɛi ni egboi lɛ. Shi wɔna akɛ mɛi ni egboi lɛ nyɛŋ amɛye amɛbua wɔ loo amɛye wɔ awui. Amɛbɛ shihilɛ mli yɛ he ko he ko. Anɔkwa, eyɛ oshara waa akɛ wɔkɛ mɛi ni egboi lɛ baashara ejaakɛ nɔ fɛɛ nɔ ni wɔbaanu akɛ ejɛ wɔwekumɛi ni egboi lɛ aŋɔɔ lɛ, jeee amɛŋɔɔ ejɛ, shi moŋ ejɛ daimonioi lɛ aŋɔɔ. No hewɔ ni Yehowa fã Israelbii lɛ koni amɛkɛ gbohii lɛ akashara loo amɛkɛ daimonioi lɛ akashara yɛ gbɛ ko kwraa nɔ lɛ.—5 Mose 18:10-12; kwɛmɔ Wiemɔi Komɛi Amligbalamɔ 26 kɛ 31.\n5 Mɛni baaye abua bo koni otsi ohe kɛje amagai loo mfonirii ni atsɔɔ nɔ ajáa Nyɔŋmɔ loo wekumɛi ni egboi lɛ ni ajáa amɛ loo akɛ woo hãa amɛ lɛ he? Kanemɔ Biblia lɛ, ni ojwɛŋ bɔ ni Yehowa naa nakai nibii lɛ ehãa lɛ nɔ jogbaŋŋ. Nibii nɛɛ ji “nihiinii” loo nyaŋemɔ nii yɛ ehiɛ. (5 Mose 27:15) Sɔlemɔ ohã Yehowa daa gbi ni eye ebua bo koni ona nibii tamɔ bɔ ni enaa amɛ lɛ, ni eye ebua bo hu ni ojá lɛ yɛ gbɛ ni esumɔɔ ni ojá lɛ lɛ nɔ. (Yesaia 55:9) Ná nɔmimaa akɛ Yehowa baahã bo hewalɛ koni onyɛ otsi ohe kɛje nɔ fɛɛ nɔ ni kɔɔ amale jamɔ he lɛ he.\n8 Gbijurɔyeli kroko ni mɛi babaoo yeɔ ji fɔmɔgbiyeli. Ani esa akɛ Kristofoi aye fɔmɔ gbii? Mɛi pɛ ni atsĩ amɛtã yɛ Biblia lɛ mli akɛ amɛye fɔmɔ gbi he gbi jurɔ ji mɛi ni jáaa Yehowa. (1 Mose 40:20; Marko 6:21) Amɛyeɔ fɔmɔ gbii juji koni amɛkɛwo amale nyɔŋmɔi lɛ ahiɛ nyam. No hewɔ ni blema Kristofoi lɛ “na fɔmɔgbiyeli akɛ amagajalɔi akusum lɛ.”—The World Book Encyclopedia.\n9 Blema Romabii lɛ kɛ Helabii lɛ heɔ amɛyeɔ akɛ, kɛ́ ayaafɔ mɔ ko lɛ, mumɔŋ gbɔmɔ ko baa jɛmɛ ni nakai mumɔŋ gbɔmɔ lɛ buɔ mɔ lɛ he ewala beiaŋ fɛɛ. Wolo ko gbala mli akɛ blemabii nɛɛ heɔ amɛyeɔ akɛ “naanyobɔɔ krɛdɛɛ ko bakãa nakai mumɔŋ gbɔmɔ lɛ kɛ nyɔŋmɔ ni efɔmɔ gbi ji gbi nɔ ni afɔ mɔ lɛ teŋ.”—The Lore of Birthdays.\n11 Mɛi komɛi le akɛ Blonyayeli kɛ gbijurɔyelii krokomɛi jɛ amagajamɔ mli moŋ, shi amɛyaa nɔ amɛyeɔ. Amɛnuɔ he akɛ bei nɛɛ amli ji bei ni amɛnáa deka amɛhãa amɛwekui. Ani bo hu onuɔ he nakai? Ejeee tɔmɔ akɛ obaaná deka ohã oweku lɛ. Yehowa ji mɔ ni to weku shishi, ni eesumɔ ni wekukpaa kpakpa ahi okɛ owekumɛi lɛ ateŋ. (Efesobii 3:14, 15) Shi wekukpaa kpakpa ni baahi bo kɛ Yehowa teŋ lɛ hi kwraa fe ni obaaye amale jamɔ gbii juji koni okɛsa owekumɛi lɛ ahiɛ. No hewɔ ni bɔfo Paulo kɛɛ akɛ: “Nyɛyaa nɔ nyɛkaa nyɛkwɛa ní nyɛna nɔ ni sa Nuŋtsɔ lɛ hiɛ” lɛ.—Efesobii 5:10.\n12 Mɛi pii susuɔ akɛ kɛ́ gbijurɔyeli ko jɛ amale jamɔ mli jio, ejɛɛɛ amale jamɔ mli jio lɛ, jeee no ji nɔ ni he hiaa, shi jeee nakai Yehowa nuɔ he. Enáaa gbijurɔyelii ni jɛ amale jamɔ mli lɛ ahe miishɛɛ. Akɛ nɔkwɛmɔnɔ lɛ, blema Ejiptbii lɛ ye gbii juji babaoo amɛhã amale nyɔŋmɔi ni amɛjáa lɛ. Be ni Israelbii lɛ shi Ejipt lɛ sɛɛ lɛ, amɛkase Ejiptbii lɛ agbii juji ni amɛyeɔ amɛhãa amale nyɔŋmɔi ni amɛjáa lɛ eko ni amɛkɛɛ eji ‘gbi jurɔ kɛhã Yehowa.’ Shi Yehowa gbala amɛtoi yɛ nɔ ni amɛfee lɛ hewɔ. (2 Mose 32:2-10) Taakɛ gbalɔ Yesaia kɛɛ lɛ, esaaa akɛ ‘wɔtaa nɔ ko ni he tseee he!’—Kanemɔ Yesaia 52:11.\n14 Ehe miihia ni wɔkɛ hiɛshikamɔ atsu nii ni wɔle nɔ ni esa akɛ wɔkɛɛ kɛ nɔ ni esa akɛ wɔfee yɛ shihilɛ fɛɛ shihilɛ mli. Akɛ nɔkwɛmɔnɔ lɛ, kɛ́ mɔ ko kɛ gbijurɔyeli ko he ŋamɔ ŋa bo lɛ, ehe ehiaaa ni okpoo lɛ. Obaanyɛ ohere nɔ kɛkɛ akɛ, “Oyiwaladɔŋŋ.” Shi kɛ́ mɔ lɛ miitao ele nɔ hewɔ ni oyeee gbi jurɔ lɛ, obaanyɛ ogbala mli ohã lɛ. Shi esa akɛ okɛ amɛ awie yɛ mlihilɛ kɛ bulɛ mli, ni okɛ hiɛshikamɔ atsu nii. Biblia lɛ kɛɔ akɛ: “Nyɛhãa nyɛwiemɔ he abaa nyam daa, kɛ́ wɔɔkɛɛ lɛ, ŋoo ahi mli, koni nyɛle bɔ ni sa akɛ nyɛhãa mɔ fɛɛ mɔ hetoo.” (Kolosebii 4:6) Ekolɛ obaanyɛ ogbala mli otsɔɔ mɔ lɛ akɛ, osumɔɔ ni okɛ mɛi afee ekome kɛjie nyɛhiɛtserɛ ni oke mɛi nii hu, shi ofeee nakai yɛ gbijurɔyelii nɛɛ ahewɔ.\n15 Kɛ́ mɔ ko ke bo nii lɛ, mɛni obaafee? Biblia lɛ woko mlai yɛ nɔ ni esa akɛ ofee loo esaaa akɛ ofeɔ lɛ he, shi ewoɔ wɔ ŋaa koni wɔhiɛ henilee kpakpa. (1 Timoteo 1:18, 19) Ekolɛ mɔ ni keɔ bo nii lɛ, leee akɛ oyeee nakai gbi jurɔ lɛ. Ekolɛ mɔ ko hu ni le akɛ oyeee gbi jurɔ nɛɛ baakɛɛ akɛ, “Mile akɛ oyeee gbi jurɔ nɛɛ moŋ, shi fɛɛ sɛɛ lɛ, miisumɔ ni mikɛ enɛ ake bo.” Yɛ shihilɛ nɛɛ eko fɛɛ eko mli lɛ, obaanyɛ ohe loo okahe. Shi bɔ fɛɛ bɔ ni obaakpɛ oyiŋ ohã lɛ, feemɔ nɔ ni gbaŋ ohenilee naa kɛkɛ. Esaaa akɛ wɔfeɔ nɔ ko ni baafite wekukpaa ni yɔɔ wɔ kɛ Yehowa teŋ lɛ.\nMɛi ni sɔmɔɔ Yehowa lɛ yɛ miishɛɛ\n18 Ja wɔtsi wɔhe kɛje amale jamɔ kɛ kusumii kɛ gbijurɔyelii ni jɛ amale jamɔ mli lɛ ahe dani Yehowa baaná wɔhe miishɛɛ. Kɛfata he lɛ, esa akɛ wɔjá Nyɔŋmɔ yɛ gbɛ ni esumɔɔ ni ajá lɛ lɛ nɔ. Mɛɛ gbɛ nɔ wɔbaanyɛ wɔtsɔ wɔfee nakai? Gbɛ kome ji, ni wɔbaaya Kristofoi akpeei daa. (Kanemɔ Hebribii 10:24, 25.) Kpeei nɛɛ ji gbɛi ni wɔtsɔɔ nɔ wɔjáa Nyɔŋmɔ lɛ ateŋ ekome, ni ehe hiaa waa. (Lala 22:22; 122:1) Kɛ́ wɔtee kpeei lɛ, wɔnáa hegbɛ koni wɔwowoo wɔhe hewalɛ.—Romabii 1:12.\n19 Gbɛi ni wɔtsɔɔ nɔ wɔjáa Nyɔŋmɔ lɛ ateŋ ekome hu ji, nibii ni wɔkaseɔ kɛjɛɔ Biblia lɛ mli lɛ ni wɔkɛ mɛi krokomɛi baagba he sane. Nibii gbohii ni yaa nɔ yɛ shikpɔŋ lɛ nɔ lɛ miihao mɛi babaoo. Ekolɛ ole mɔ ko ni ehao yɛ nibii nɛɛ ahewɔ. Gbaa lɛ hiɛnɔkamɔ ni nɔ bɛ ni oná lɛ he sane. Be ni oyaa Kristofoi akpeei, ni ogbaa mɛi Biblia mli anɔkwalei lɛ, fiofio lɛ, obaashwe akɛ otsi ohe kɛje amale jamɔ kɛ amale jamɔ mli kusumii lɛ ahe. Ná nɔmimaa akɛ kɛ́ ojá Yehowa yɛ gbɛ ni esumɔɔ ni ajá lɛ lɛ nɔ lɛ, obaaná miishɛɛ ni ebaajɔɔ bo babaoo.—Maleaki 3:10.\n“Nyɛjea amɛteŋ, ni nyɛtsea nyɛhe, . . . ni nyɛkpaa nɔ ni he tseee lɛ hetaa.”—2 Korintobii 6:17\n“Nyɛyaa nɔ nyɛkaa nyɛkwɛa ní nyɛna nɔ ni sa Nuŋtsɔ lɛ hiɛ.”—Efesobii 5:10\n“Nyɛhãa nyɛwiemɔ he abaa nyam daa, kɛ́ wɔɔkɛɛ lɛ, ŋoo ahi mli, koni nyɛle bɔ ni sa akɛ nyɛhãa mɔ fɛɛ mɔ hetoo.”—Kolosebii 4:6\nMɛi komɛi susuɔ akɛ gbijurɔyelii komɛi woɔ Nyɔŋmɔ hiɛ nyam, shi yɛ anɔkwale mli lɛ, egbeɔ ehe guɔ.\nYehowa Odasefoi—Amɛjie Hemɔkɛyeli Kpo, Fã 2: Amɛhãa La lɛ Kpɛɔ